Josip Balatinac (pjesnik)

**Josip Balatinac** (Baranjsko Petrovo Selo, 27. III. 1954. - Osijek (bolnica), 12. X. 2020), hrvatski novinar, pjesnik i prozaik. Živio je u Belom Manastiru.

Bio je zaposlen u Radio-Belom Manastiru kao novinar-urednik, a bio je i dopisnik Glasa Slavonije, Večernjeg lista i Sportskih novosti te suradnik listova "Poleta", "Studentskog lista", "Komunista", "Radničkih novina", "Zova, "Ribolova", časopisa "Tribina, baranjskih tvorničkih listova Belje, Progres, Sutjeska i osječkog Olta. 
 
Poeziju i prozu objavljivao je u časopisima i listovima "Omladinska revija", "Traženja", "Polet", "Rival"  (1997), "Baranjsko slovo" (u kome je bio i zamjenik glavnog urednika), na radiju te u zbornicima.

= Zbornici =
* **"Igračka svitanja"** / urednik – autor dodatnog teksta Petar Vorkapić. Beli Manastir : Srednjoškolski centar, 1971. // 35 str. : ilustr. ; 21&nbsp;cm // (nema podataka u katalozima hrvatskih biblioteka), 
* **"Vrijeme nas"** : [zbornik literarnih radova sudionika susreta Radničko kulturno stvaralaštvo] / urednici Miroslav S. [Slavko] Mađer, Josip Sever ; [vinjete Ivan Antolčić]. Zagreb : Vijeće Saveza sindikata Hrvatske : Prosvjetni sabor Hrvatske, 1979. // 117 str. : ilustr. ; 20&nbsp;cm // , 
* **"Mladi hrvatski pjesnici 74"** (u katalozima biblioteka postoje samo naslovi "Mladi hrvatski pjesnici 72" i "Mladi hrvatski pjesnici '73".
* **"Mladost u pjesmi i srcu"** : zbornik / [urednici Nikola Živković... et al.]. Beli Manastir : Općinska konferencija Saveza socijalističke omladine Hrvatske, 1978. // 44 str. ; 22&nbsp;cm // , 
* **"Ljubav je moja golub začuđeni"** : zbornik / urednici Stjepan Tomaš, Davorin Taslidžić. Beli Manastir : Općinska konferencija Saveza socijalističke omladine Hrvatske, 1976. // 57 str. ; 21&nbsp;cm ; (Biblioteka Mak ; kolo I) // , 
* **"Trepere ptice u našim zjenicama"** / [ur. Ana Stanković]. Beli Manastir : Literarna grupa Srednjoškolskog centra, 1975. // 30 str. ; 8* // , 
* **"Mladice"** : zbornik pjesama mladih literarnih stvaralaca Slavonije i Baranje / [urednik Drago Hedl]. Osijek : Konferencija SSOH Zajednica općina, 1980. // 46 str. ; 20&nbsp;cm ; sv. 1 // Zastupljeni autori: Balatinac, Josip; Bartek, Toni; Čuljak, Zdravko; Erdelez, Sanda; Ferić, Stanko; Leko, Zdenka; Lukić, Gordana; Majdančić, Erna; Poznić, Marija; Rabuzin, Sanja; Sičajmov, Vera M.; Sokol, Danijela; Tuškan, Vesna; Vidović, Katica. , 

= Objavljene knjige =
## "Ruke nam poljane miluju" (Osijek, 1976) - ([http://opak.crolib.hr/cgi-bin/wero.cgi?q=910828298945 <small>CROLIB</small>])

**Ruke nam poljane miluju**, prva zbirka pjesama Josipa Balatinca. Izdana je 1976. godine kao 27. knjiga u Biblioteci Omladinske revije Osijek : **"Vrbaci" – edicija prvih knjiga mladih pisaca** u izdanju Radničkog sveučilišta "Božidar Maslarić" : Izdavačkog centra "Revija" – Osijek. Štampana je u firmi GIP "Štampa", Osijek, u tiražu od 600 primjeraka i u formatu 20,5 x 13,5 cm. Urednik knjige je **Duško Maričić**, a naslovnu stranicu je izradio **Branimir Kren**.

### Napomene
Na koricama se nalazi samo ime edicije "Vrbaci 27" i ime autora Josipa Balatinca, dok se naslov zbirke nalazi samo na dnu prve i na unutrašnjoj naslovnoj stranici. Na preklopu zadnjih korica nalazi se popis dotada izašlih knjiga u ediciji "Vrbaci".

### Sadržaj
U zbirku su uvrštene pjesme sljedećih naslova (pisanih malim početnim slovom): "Imati sjenku", "Ptice", "Vrijeme" (str. 5); "Impresija", "Rođen bez očiju" (str. 6); "Kad nebo razbije glavu", "Kap" (str. 7); "Svjetiljke", "Pjesma o Mariji" (str. 8); "Kažu da će biti bolje", "Odricanje" (str. 9); "Na ivici rastanka", "Pjesma", "Obična pjesma" (str. 10); "Bio sam vojnik", **"Baranja"** (str. 11); **"Ti"**, "12. veljače", "Vidio sam sve za jedan dan" (str. 12); "Radost", "Hajde da se igramo" (str. 13); "Pokušavam da joj se dopadnem", "Dodirnuh list" (str. 14); "Mirno more", "Pjesma", "Jesen" (str. 15).

### Izabrane pjesme
**baranja** 
od duge noći dûge 
kraj providnih zastora 
mjesečeva bljeska 
od plašta morskog vala 
nema ljepšeg kraja 
od baranje

**ti** 
ti si moje 
crveno more 
a ruke tvoje 
zeleni su 
grebeni

## Pjesmom cvjetajmo vode (Beli Manastir, 1977) - ([http://opak.crolib.hr/cgi-bin/wero.cgi?q=520615011664 <small>CROLIB</small>])

**Pjesmom cvjetajmo vode**, druga zbirka pjesama Josipa Balatinca. Izdana je 1977. godine u Biblioteci "Duga" Naklade "NCM" / Nakladnog centra "Mak" Kluba mladih literarnih stvaralaca Saveza socijalističke omladine Hrvatske Beli Manastir. Štampana je u Grafičkom poduzeću "Slovo" Beli Manastir u formatu 17 x 12 cm. Urednik biblioteke bio je Davorin Taslidžić, a naslovnu stranicu su dizajnirali **Dragan Petrovski** i **Stevan Majstorović** ("NCM" / Studio grafičkog dizajna). Knjižica je štampana crvenom bojom, a sve pjesme su smještene na dnu posebne stranice.

Na omotu se nalazi bilješka o piscu, a na 5. stranici "Riječ prije stihova" Milivoja Polića.

### Riječ kritičara
Prema mišljenju Milivoja Polića, "tamo gdje ne teži da pod svaku cijenu stvori pjesmu, gdje je iskren i plah dječarac što se čudi prirodi i životu, (Balatinac) prisan je i originalan". Njegova prva zbirka Josip Balatinac (pjesnik)#Ruke nam poljane miluju bila je najava ove zbirke, koja je "kompletnija, dorađenija i cjelovitija".

### Napomene
U Skupni katalog hrvatskih knjižnica  knjiga je uvrštena pod pogrešnim naslovom *Pjesmom *'s**vjetajmo vode** umjesto … **c**vjetajno …

### Sadržaj
U zbirku su uvrštene pjesme sljedećih naslova (neke su i bez naslova): "Davno sam stajao" (str. 8), "Putovanje" (9), "Trave" (10), "San" (13), "Neću se više tako igrati"" (14), "Objedovasmo poeziju" (15), "Posudio sam ti bol" (21), "Odricanje" (24), "Potraga za mirom" (25), "Veče" (26), "Noć" (27), "Obijeljeni sjever" (28), "Rijeka" (29), "Milyen szép volt" (30), "Želja" (31), "Odlazim" (33), "Kad sunce olista pjesmom" (38), "Čuvam u snima" (40), "Pogledaj u nebo" (41), "5. veljače" (44), "Proljeće" (45), "Sjećanje na ožujak" (46), "Slutnja" (47), "14. travanj 1977." (48), "Jesen" (49), "Listopad" (50).

Bezimena pjesma s 32. stranice objavljena je i u prethodnoj zbirci "Ruke nam poljane miluju" pod naslovom "Ti" (str. 12).

### Izabrane pjesme
(istakao kritičar M. Polić)

jutro 
objed bez riječi

doviđenja

vjetar laganim dodirom 
zatvara snena vrata (str. 18)
----

leptir je 
izuo svoje papuče 
ulazeći 
u svijetlu sobu (str. 39)

## Ostale knjige
* <small>Crolist</small>: "Slučajni izletnici" (Beli Manastir, 1982) 
* <small>Crolist</small>: "Začuđeno jutro i svirala od vrbova pruta" (Beli Manastir, 1985)
* "U košulji vremena" (Beli Manastir, 1988) - (nije uvrštena u Crolist) 
* "Zvjezdarnica" (Beli Manastir, 2001) - (nije uvrštena u Crolist)
* <small>Crolist</small>: "Mokre misli" (Beli Manastir, 2016)
* <small>Crolist</small>: "Moj ego i ja" (Beli Manastir, 2016)
* "Kucanje iz srca" (2020)

= Izvori =

* "Bilješka o piscu", u: "Zvjezdarnica" (Beli Manastir, 2001) 
* Informacije samog pjesnika.